**VÝCHOVNO-VZDELÁVACÍ PROCES od 26.10.2020**

**!!! Zmena jesenných prázdnin : jesenné prázdniny budú v dňoch 30.10. – 2.11. (vrátane) a 6.11. – 9.11. (vrátane)**

**ŽIACI 1. – 4. ročníka – prezenčné vzdelávanie**

* Do školy nastúpia žiaci prvého až štvrtého ročníka (všetky triedy).
* Žiaci z triedy, ktoré mali nariadenú karanténu rozhodnutím RÚVZ Topoľčany, nastupujú do školy tiež 26.10.2020 – skončenie karantény (viď rozhodnutie RÚVZ na web stránke školy), ak neprejavujú príznaky choroby.
* Karanténa trvala od dátumu posledného stretnutia s pozitívnymi na COVID 19, t.z. od 16.10.2020 do 25.10.2020 vrátane – 10 dní.
* Podľa usmernení hygieničky, ak žiak neprejavil príznaky choroby, po 10 dňoch karantény je bezinfekčný.
* V prípade, ak niektorý z týchto žiakov má príznaky choroby, je nevyhnutné kontaktovať detskú lekárku a ďalej postupovať podľa pokynov lekárky.
* Po vyučovaní žiaci navštevujú školský klub detí. Zostávajú vo svojej kmeňovej triede s vychovávateľom. Nebudú sa miešať do skupín ŠKD.
* Ranný školský klub je v prevádzke. Pri príchode idú žiaci do svojich tried a vychovávateľ dohliada na týchto žiakov.
* Žiaci, ktorí chýbali 3 a viac dní, alebo boli v karanténe, rodič predloží vyhlásenie o bezinfekčnosti, buď v printovej podobe, alebo je možné podať vyhlásenie aj elektronicky. Elektronický dokument nájdete v záložke Žiadosti/Vyhlásenia.
* V prípade, že žiak bude v škole chýbať tri a viac dní, opäť rodič predloží vyhlásenie o tom, že žiak neprejavuje príznaky prenosného ochorenia a nemá nariadené karanténne opatrenie. Aj po jesenných prázdninách.
* Žiak vstupuje do priestorov školy sám a s rúškom.
* Pri vstupe do školy sa uskutočňuje ranný filter, žiakom je zmeraná teplota a každý žiak si vydezinfikuje ruky.
* Rodič zabezpečí pre svoje dieťa dve rúška, jedno náhradné v prípade znečistenia.
* Vstup rodičov do budovy je zakázaný!
* Žiak nosí rúško všade vo vnútorných priestoroch základnej školy, v interných a externých priestoroch školy.
* Žiak nebude svojvoľne opúšťať triedu, prestávku bude tráviť vo svojej triede.
* Pred presunom na obed si žiaci dôkladne umyjú ruky. Na obed sa presúvajú podľa časového harmonogramu.
* Žiaci 1.- 4. ročníka majú vyučovanie podľa rozvrhu. Tí žiaci, ktorí nie sú prihlásení na obedy ani do ŠKD, odchádzajú hneď po vyučovaní domov.
* V prípade, že sa v rodine vyskytne niekto pozitívny na COVID 19 a dieťa je v priamom kontakte s pozitívnym (otec, mama, súrodenec, starí rodičia...), alebo je dieťa pozitívne, bezokladne o tejto situácii informujte riaditeľku školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo príslušným regionálnym hygienikom.

**ŽIACI 5. – 9. ročníka – dištančné vzdelávanie**

* Dištančná forma vzdelávania prebieha formou elektronickej komunikácie žiakov s učiteľmi prostredníctvom školského portálu EDUPAGE, BEZKRIEDY a ZOOM.
* Žiaci sa prihlásia prostredníctvom prihlasovacieho mena a hesla.
* Je možné pracovať cez PC, alebo mobilný telefón. Je nevyhnutné mať nainštalovaný ZOOM v PC a žiak sa prihlási cez webovú stránku <https://zsvrip.edupage.org> , alebo mobilný telefón : má nainštalovanú aplikáciu ZOOM a EDUPAGE, a prihlási sa na EDUPAGE.
* Žiaci postupujú podľa rozvrhu v EDUPAGE.
* V rozvrhu sa mu zobrazí pri danom predmete zelená kamera, cez ktorú vstúpi na vyučovanie daného predmetu.
* Zároveň sleduje úlohy zadávané na EDUPAGE, príp. na BEZKRIEDY.
* Žiaci sú povinní komunikovať s učiteľmi, zúčastňovať sa na vyučovaní a rešpektovať ich pokyny, študovať zaslané materiály, vypracovať zadania, posielať učiteľom výsledky riešení a podobne.
* V prípade neodkladných problémov týkajúcich sa vzdelávania sú žiaci povinní kontaktovať svojho triedneho učiteľa, resp. konkrétneho vyučujúceho.

Ďakujeme za pochopenie a veríme, že spolu túto náročnú situáciu zvládneme.